A Bizottság 1307/95/EK rendelete
(1995. június 8.)
a gabona-intervenciós központok meghatározásáról szóló 2273/93/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel Ausztria, Finnország és Svédország csatlakozási okmányára,
tekintettel a legutóbb az Ausztria, Finnország és Svédország csatlakozási okmányával, valamint a 3290/94/EK rendelettel [1] módosított, a gabona piacának közös szervezéséről szóló, 1992. június 30-i 1766/92/EGK tanácsi rendeletre [2] és különösen annak 5. cikkére;
mivel a legutóbb a 3129/94/EK rendelettel [3] módosított, 1993. július 28-i 2273/93/EGK bizottsági rendeletet [4] ki kellett igazítani annak érdekében, hogy összhangban álljon a csatlakozási okmány rendelkezéseivel;
mivel a Svédország esetében meghatározott intervenciós központok száma elégtelennek bizonyult ahhoz, hogy az intervenciós intézkedések megfelelő módon működjenek az adott országban; mivel Svédország esetében a további intervenciós központokat azok földrajzi elhelyezkedése és a gabonafélék jelentős mennyiségeinek tárolását és elhelyezését lehetővé tévő raktározási helyek alapján határozták meg;
mivel az intervenciónak 1994/95-től kezdődően hatékonyan kell működnie Svédországban, az e rendelettel összhangban bevezetett változásoknak a lehető leggyorsabban hatályba kell lépniük; mivel e rendeletet a lehető legrövidebb időn belül alkalmazni kell;
mivel az e rendeletben foglalt intézkedések összhangban állnak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
A 2273/93/EGK rendelet mellékletének Svédországra vonatkozó része helyébe e rendelet melléklete lép.
2. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1995. június 8-án.